上富樞密生辰詩
作者：韓駒
朝代：宋

paragraphs: 嘗聞鄭公聲迹留契丹，忠義肝膽人所難。
生民莫識兵革面，坐令中國如石磐。
英靈鍾稟固有異，端拜而議獨膽寒。
在天景星地朱草，無乃嘉瑞之鬰蟠。
鄭公遺範後必大，飛木架學罄苑蘭。
朝廷搜獵不待次，樞柄足辦談笑間。
幸令天下已妥貼，夢寐聊以寄東山。
小春桃花破紅萼，和氣簾幕風輕帆。
降嵩孕昴掩周漢，酒杯瀲灧香初闌。
復聞五福一日壽，但願膺此比鶴鸞。
亟隨環召歸禁密，發揮事業安塵寰。